Osnovna škola Rogoznica

Ante Starčevića 22

22203 Rogoznica

Klasa: 112-02/23-01/2

Urbroj: 2182-39-01-23-1

Rogoznica, 17. kolovoza 2023. godine

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18, 98/19, 64/20 i 151/22) i sukladno uvjetima projekta „Zajedno do znanja uz više elana V, Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama, faza VI” koji se financira sredstvima Europskog socijalnog fonda u okviru Operativnog programa “Učinkoviti ljudski potencijali” 2014-2020, Osnovna škola Rogoznica objavljuje

**NATJEČAJ  
 za radno mjesto**

1. **Pomoćnik/ica u nastavi,** 2 izvršitelja,za učenike s teškoćama, na određeno nepuno radno vrijeme (22-27 sata tjedno, za vrijeme trajanja šk. god. 2023./2024., 1 izvršitelj ukupno tjedno radno vrijeme 22 sata, 1 izvršitelj ukupno tjedno radno vrijeme 27 sati)

Uvjeti za zasnivanje radnog odnosa su:

* srednjoškolsko obrazovanje (minimalno četverogodišnje)
* završena edukacija za osposobljavanje pomoćnika u nastavi za učenike s teškoćama u razvoju (razmotriti će se i osobe bez osposobljavanja ako se ne jave osoba koja ima osposobljenost, prednost imaju osobe s završenim osposobljavanjem te dosadašnji pomoćnici)
* nepostojanje zapreka za zasnivanje radnog odnosa u školskoj ustanovi iz članka 106. Zakona o odgoju i obrazovanju u osnovnoj  i srednjoj školi

Prednost imaju kandidati koji su završili studije na edukacijsko-rehabilitacijskim fakultetima, odnosno studije koji im omogućuju rad u osnovnim školama, posebice oni kandidati koji imaju iskustva u radu s djecom koja su ciljna skupina Poziva (učenici s teškoćama u razvoju), kao i kandidati koji su bili pomoćnici u prošloj školskoj godini ukoliko žele nastaviti obavljati isti posao.

Na natječaj se mogu javiti osobe oba spola sukladno članku 13. Zakona o ravnopravnosti spolova (NN 82/08, 69/17).

Uz **pisanu i vlastoručno potpisanu prijavu** kandidati su obvezni priložiti:

1. životopis
2. diplomu odnosno dokaz o stečenoj stručnoj spremi
3. uvjerenje da se protiv kandidata/kinje ne vodi kazneni postupak glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi – ne starije od mjesec dana
4. elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje
5. dokaz o završenoj edukaciji za pomoćnika u nastavi u minimalnom trajanju od 20 sati kojima se dokazuje osposobljenost za obavljanje poslova pomoćnika  u nastavi
6. dokaz o državljanstvu

Napomena: u slučaju da se ne javi kandidat s završenom edukacijom razmotriti će se i molbe predane u roku osoba bez završene edukacije te će se s njima zasnovati radni odnos sukladno uvjetima natječaja nakon što završe edukaciju koja će im biti plaćena.

Nije potrebno dostavljati originalne dokumente, natječajna dokumentacija se ne vraća.  
  
Sukladno Pravilniku o pomoćnicima u nastavi i stručnim komunikacijskim posrednicima, pomoćnik u nastavi ne smije biti roditelj/skrbnik niti drugi član uže obitelji učenika

Kandidat/kinja koji/a ostvaruje pravo prednosti pri zapošljavanju na temelju članka 102. stavaka 1.-3. *Zakona o hrvatskim braniteljima iz Domovinskog rata i članovima njihovih obitelji (Narodne novine 121/17.)*, članka 48. f *Zakona o zaštiti vojnih i civilnih invalida rata (Narodne novine broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03, 148/13, 98/19)*, članku 9. *Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13., 152/14., 39/18., 32/20)* te članku 48. *Zakona o civilnim stradalnicima iz Domovinskog rata (Narodne novine broj 84/21)* dužan/na je u prijavi na javni natječaj pozvati se na to pravo i uz prijavu na natječaj pored navedenih isprava odnosno priloga priložiti svu propisanu dokumentaciju prema posebnom zakonu te ima prednost u odnosu na ostale kandidate/kinje samo pod jednakim uvjetima.

Kandidat/kinja koji/a se poziva na pravo prednosti pri zapošljavanju na temelju članka 102. stavaka 1.-3. Zakona o hrvatskim braniteljima iz Domovinskog rata i članovima njihovih obitelji dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka 1. Zakona o hrvatskim braniteljima iz Domovinskog rata i članovima njihovih obitelji koji su dostupni na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji je stekao inozemnu obrazovnu kvalifikaciju dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma (NN br. 57/96. i 21/00.) ili rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija (NN br. 158/ 03., 198/03.,138/06. i 45/11.) te u skladu sa Zakonom o reguliranim profesijama i priznavanju inozemnih stručnih kvalifikacija (NN br. 82/15.) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

U skladu s uredbom Europske unije 2016/679 Europskog parlamenta i Vijeća od 17. travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje i projekta „Zajedno do znanja uz više elana V“.

Prijave s dokazima o ispunjavanju uvjeta dostavljaju se u roku od 8 (osam) dana od dana objave natječaja, poštom ili osobno na adresu:   
**Osnovna škola Rogoznica  
Ante Starčevića 76   
22203 Rogoznica   
s naznakom „Natječaj za pomoćnika/cu u nastavi“**  
Nepotpune i nepravovremene prijave neće se razmatrati.

Prije donošenja odluke o izboru može se organizirati prethodni razgovor s prijavljenim kandidatima o čemu će kandidati biti telefonski obaviješteni.

Natječaj je objavljen dana 17. kolovoza2023. na mrežnoj stranici OŠ Rogoznica [www.os-rogoznica.skole.hr](http://www.os-rogoznica.skole.hr) u rubrici „NATJEČAJI“ i oglasnoj ploči Osnovne škole Rogoznica, te mrežnoj stranici i oglasnoj ploči Hrvatskog zavoda za zapošljavanje, Ispostava Šibenik i traje do ­­­­­­­­­­­­­­­­­25. kolovoza 2023. godine. O rezultatima natječaja kandidati će biti obaviješteni na mrežnim stranicama Osnovne škole Rogoznica, [www.os-rogoznica.skole.hr](http://www.os-rogoznica.skole.hr) u rubrici pod nazivom „NATJEČAJI“ u roku od 15 dana od dana donošenja odluke o izboru kandidata.

Ravnateljica:  
Diana Goleš